লংকান প্রেসিডেন্ট সিরিসেনা গত শুক্রবার আকস্মিকভাবে ক্ষমতাসীন প্রধানমন্ত্রী রনিল বিক্রমাসিংহেকে বরখাস্ত করেন। একই সঙ্গে সাবেক প্রেসিডেন্ট মাহিন্দ রাজাপাকসেকে প্রধানমন্ত্রী হিসেবে শপথ করান। কিন্তু বিক্রমাসিংহে তার এ বরখাস্তকে বেআইনি ও অবৈধ আখ্যা দিয়ে নিজেকে দেশটির বৈধ প্রধানমন্ত্রী হিসেবে দাবি করেন এবং পার্লামেন্টে সংখ্যাগরিষ্ঠতা প্রমাণের জন্য অধিবেশন আহ্বান করেন। পাশাপাশি প্রধানমন্ত্রীর সরকারি বাসভবন ছাড়তে অস্বীকৃতি জানিয়েছেন তিনি। কিন্তু সিরিসেনা পার্লামেন্টের কার্যক্রম বন্ধ ঘোষণা করায় সংকট গভীর হয়েছে। এমন পরিস্থিতিতে গতকাল প্রেসিডেন্ট সিরিসেনাকে চিঠি লেখেন স্পিকার কারু জয়সুরিয়া।